Ο **Νίκολας Νεγρεπόντε** ή **Νεγκροπόντε** (αγγλικά: *Nicholas Negroponte*, Νέα Υόρκη, 1 Δεκεμβρίου 1943) είναι Ελληνοαμερικανός αρχιτέκτονας, επιστήμονας υπολογιστών και επιχειρηματίας, και ο ιδρυτής και επίτιμος πρόεδρος του Εργαστηρίου Πολυμέσων (*Media Lab*) του Τεχνολογικού Ινστιτούτου της Μασαχουσέτης (ΜΙΤ), καθώς και ο ιδρυτής του οργανισμού Ένας Φορητός Υπολογιστής για Κάθε Παιδί.

Πρώιμη ζωή
----------

Γεννήθηκε στη Νέα Υόρκη με τον πατέρα του να είναι ο εφοπλιστής Δημήτριος Νεγροπόντης. Έχει επίσης άλλα τρία αδέρφια, τον Τζον Νεγκροπόντε ο οποίος υπήρξε αναπληρωτής υπουργός εσωτερικών των ΗΠΑ, Μάικλ Νεγκρεπόντε ο οποίος είναι βραβευμένος με Έμμυ κινηματογραφιστής, και τον Τζωρτζ Νεγκροπόντε ο οποίος είναι καλλιτέχνης.

Παρακολούθησε μαθήματα σε διάφορα σχολεία σε ΗΠΑ (Νέα Υόρκη, Κονέκτικατ) και Ελβετία και τελείωσε το σχολείο το 1961. Έπειτα σπούδασε στο Τεχνολογικό Ινστιτούτο της Μασαχουσέτης αποκτώντας πτυχίο και μεταπτυχιακό στην Αρχιτεκτονική, με το επίκεντρο της έρευνας του να ασχολείται με τη μελέτη του σχεδιασμού με υπολογιστική βοήθεια (*CAD*) και ολοκλήρωσε τις πανεπιστημιακές σπουδές του το 1966. Παρά την επιτυχημένη ακαδημαϊκή του σταδιοδρομία ο Νεγρεπόντε έχει δηλώσει πως αντιμετωπίζει προβλήματα στην ανάγνωση λόγω δυσλεξίας.

Έργο
----

### Τεχνολογικό Ίδρυμα Μασαχουσέτης

Με την ολοκλήρωση των σπουδών του στο ίδρυμα το 1966, έγινε μέλος του διδακτικού προσωπικού και παράλληλα υπήρξε και επισκέπτης καθηγητής σε διάφορα άλλα αμερικανικά πανεπιστήμια όπως αυτά του Γιέιλ, Μίτσιγκαν και Μπέρκλεϊ.

Το 1967 ίδρυσε την ομάδα Αρχιτεκτονικής Μηχανικής στο ίδρυμα, όπου το αντικείμενο έρευνας της ομάδας ήταν η αναζήτηση νεών μεθόδων στην αλληλεπίδραση ανθρώπου-υπολογιστή. Αρκετό καιρό έπειτα, το 1985, ο Νεγρεπόντε δημιούργησε το Εργαστήριο Πολυμέσων του ΜΙΤ με τον Τζερόμ Μπ. Ουάισνερ (*Jerome B. Wiesner)*, καθώς και με τη βοήθεια του Μιχάλη Δερτούζου του Εργαστηρίου Υπολογιστών. Κάτω από τη διεύθυνση του το εργαστήριο απέκτησε κύρος και έγινε ιδιαίτερα γνωστό για τις τεχνολογίες πολυμέσων και προηγμένες μεθόδους αλληλεπίδρασης ανθρώπου υπολογιστή που δημιούργησε. Ο Νεγρεπόντε έγινε επίσης ένθερμος υποστηρικτής της ιδέας των ευφυών πρακτόρων και των ηλεκτρονικών εφημερίδων, και δημιούργησε τον όρο *Daily Me* (*Ντέιλι Μι, Καθημερινός Εγώ*) αναφερόμενος στον ρόλο της τεχνολογίας να προσφέρει ανέσεις και υπηρεσίες προσαρμοσμένες στις ανάγκες και επιθυμίες του κάθε ανθρώπου.

### Περιοδικό *Wired*

Το 1992 ο Νεγρεπόντε έγινε ο πρώτος επενδυτής του περιοδικού Wired, και από το 1993 έως το 1998 αρθρογραφούσε στο περιοδικό.

Πολλές από τις ιδέες που παρουσίασε στα διάφορα άρθρα που έγραψε για το περιοδικό τις περιέλαβε και στο βιβλίο του με τίτλο Ψηφιακός Κόσμος *(αγγλικός τίτλος: Being Digital)* το 1995.Το βιβλίο γνώρισε μεγάλη επιτυχία και μεταφράστηκε σε 20 γλώσσες, και τον έκανε διάσημο για τις τεχνολογικές προβλέψεις του ως προς το πως η εξέλιξη της τεχνολογίας θα αλλάξει τον τρόπο με τον οποίο οι άνθρωποι πληροφορούνται, διασκεδάζουν και αλληλεπιδρούν με τους υπολογιστές. Ο Νεγρεπόντε αισιοδοξεί πως οι υπολογιστές θα φέρουν σε όλους μια καλύτερη ζωή,ωστόσο του έχει γίνει και κριτική πως μέσα σε όλη την ουτοπική αντιμετώπιση του θέματος δεν έχει συλλάβει πλήρως τις κοινωνικο-πολιτικο-οικονομικές συνέπειες που θα επιφέρουν οι αλλαγές που προτείνει.

Στο ίδιο πνεύμα των προβλέψεων αυτών, κατά τη δεκαετία του 1980 ο Νεγρεπόντε προέβλεψε πως τεχνολογίες όπως τα τηλέφωνα θα έπαυαν να λειτουργούν με καλώδια στο εγγύς μέλλον και θα λειτουργούσαν παντού μέσω ραδιοκυμάτων, ενώ αντίστροφα τεχνολογίες όπως η τηλεόραση που δεν απαιτούσαν καλώδια θα αποκτούσαν στο μέλλον έτσι ώστε να καλύψουν περισσότερες ανάγκες, ένας συνδυασμός γεγονότων που αναφέρεται ως ο *Διακόπτης Νεγρεπόντε*.

### Ένας Φορητός Υπολογιστής για Κάθε Παιδί

Η παρουσίαση του φορητού υπολογιστή των 100 δολαρίων από τον Νίκολας Νεγρεπόντε
Το 2000 παραιτήθηκε από διευθυντής του Εργαστηρίου Πολυμέσων ωστόσο παρέμεινε ως πρόεδρος του και ως καθηγητής. Το 2006 παραιτήθηκε και από πρόεδρος ώστε να έχει τον χρόνο να επικεντρωθεί στο όραμα που είχε για το έργο του Ένας Φορητός Υπολογιστής για Κάθε Παιδί, όπου η ιδέα αυτή αφορούσε την κατασκευή φορητών υπολογιστών με ιδιαίτερα χαμηλό κόστος (100 δολάρια Αμερικής) τα οποία θα διατίθονταν στις αγορές του 3ου κόσμου. Το πρόγραμμα ήταν επιτυχές αν και η τιμή ανέβηκε στα 180 δολάρια. Οι ευρύτερες δραστηριότητες του προγράμματος περιλαμβάνουν και την επέκταση της προσβασιμότητας στο διαδίκτυο σε όλες τις αναπτυσσόμενες χώρες .

### Επενδύσεις

Ο Νεγρεπόντε επενδύει ενεργά σε νέες τεχνολογικές επιχειρήσεις για πάνω από 3 δεκαετίες, με μία από τις αρχικές επενδύσεις του να είναι και αυτή του Skype. Επίσης είναι μέλος σε διάφορα διοικητικά συμβούλια μεγάλων εταιρειών, όπως η Motorola.

### Πάτμος

Είναι επίτιμος δημότης Πάτμου και αρκετές φορές επισκέπτεται το νησί με την οικογένεια του για διακοπές, κάτι που έχει επηρεάσει θετικά την περιοχή μια και ο Νεγρεπόντε έχει επενδύσει σημαντικά στην διαδικτυακή προσβασιμότητα του νησιού και την εξ'ολοκλήρου ασύρματη διασύνδεση του, μαζί με τον επίσης ερευνητή του Τεχνολογικού Ιδρύματος της Μασαχουσέτης Μιχάλη Μπλέτσα.

Προσωπική ζωή
-------------

Το 2012 παντρεύτηκε την Αμερικανή σύζυγο του στο δημαρχείο της Πάτμου.

Παραπομπές
----------

1. ↑  «Encyclopædia Britannica» (Αγγλικά) biography/Nicholas-Negroponte. Ανακτήθηκε στις 9  Οκτωβρίου 2017.
2. ↑  (Αγγλικά) *SNAC*. w6rg8691. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12174467d. Ανακτήθηκε στις 10  Οκτωβρίου 2015.
4. ↑  Ανακτήθηκε στις 22  Μαΐου 2019.
5. ↑  «Q & A with Nicholas Negroponte». C-SPAN. 25 Νοεμβρίου 2007. Ανακτήθηκε στις 30 Νοεμβρίου 2014.
6. ↑  Negroponte, Nicholas (1970). *The Architecture Machine: Towards a More Human Environment*Απαιτείται δωρεάν εγγραφή. Cambridge, Mass.: MIT Press. ISBN 0-262-64010-4.
7. ↑  Schrage, Michael (1985-10-07). «An MIT Lab Tinkers With the Future of Personal Computers». *The Washington Post*: σελ. 13.
8. ↑  Negroponte, Nicholas (1991). «Products and Services for Computer Networks». *Scientific American* **265** (3): 76–83. ISSN 0036-8733.
9. ↑  Negroponte, Nicholas (1999). *Being Digital*. New York: Knopf. ISBN 0-679-76290-6.
10. ↑  Hirst, Martin and Harrison, John (2007) Communication and New Media, Oxford University Press, p. 20
11. ↑  «Νίκολας Νεγκρεπόντε: Η τριακονταετής ιστορία του μέλλοντος». *TED Talk Subtitles and Transcript*. TED.com.
12. ↑  Sunstein, C.R. (2001) Republic.com Princeton University Press
13. ↑  *Being Digital*, 1995, Negroponte, N. ISBN 0-340-64930-5 p 24.
14. ↑  Kirkpatrick, David (2005-11-28). «I'd Like to Teach the World to Type». *Fortune*.. Ανακτήθηκε στις 2010-12-12.
15. ↑  «Velti Announces Date of AIM Delisting». Αρχειοθετήθηκε από το πρωτότυπο στις 5 Μαρτίου 2012. Ανακτήθηκε στις 27 Αυγούστου 2012.
16. ↑  «Η Πάτμος στο «αρχιπέλαγος» του ασύρματου Ιντερνετ». ethnos.gr. Αρχειοθετήθηκε από το πρωτότυπο στις 25 Οκτωβρίου 2015.
17. ↑  «Πάτμος: Απόψε στο Δημαρχείο ο γάμος του Νεγρεπόντε». ert.gr. Αρχειοθετήθηκε από το πρωτότυπο στις 27 Ιανουαρίου 2018.
18. ↑  «Ο γκουρού της πληροφορικής παντρεύτηκε στην Πάτμο!». *www.protothema.gr*. Ανακτήθηκε στις 8 Οκτωβρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νίκολας Νεγρεπόντε** |

### Ελληνικά

* Ιστορία του Μέλλοντος Αρχειοθετήθηκε 2022-04-07 στο Wayback Machine. του Κατεβάογλου Στυλιανού - Κέντρο Πληροφορικής & Νέων Τεχνολογιών Σάμου
* H «πολυπλοκότητα» καθιστά ακριβούς τους υπολογιστές, του Φώτη Κόλια - Η Καθημερινή
* Ο «προφήτης» του ΜΙΤ - Έθνος
* Νίκολας Νεγροπόντε - του Θανάση Λάλα, Το Βήμα

### Αγγλικά

* Ομιλίες του Νίκολας Νεγκρεπόντε στο TED
* TEDxBrussels: Nicholas Negroponte on OLPC στο YouTube
* C-SPAN *Q&A* interview with Negroponte, November 25, 2007
* Νίκολας Νεγρεπόντε στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 79071601
* LCCN: no95006614
* ISNI: 0000 0001 0858 8257
* GND: 172536154
* SELIBR: 376270
* SUDOC: 030299810
* BNF: cb12174467d (data)
* BIBSYS: 90823743
* ULAN: 500247136
* NDL: 00451086
* NKC: jn20020721078
* ICCU: VEAV024682

 |

 |